CELEX: E2017J0009
Language: mt
Date: 2018-05-30 00:00:00
Title: Sentenza tal-Qorti tat-30 ta’ Mejju 2018 fil-Kawża E-9/17 — Edmund Falkenhahn AG v L-Awtorità tas-Suq Finanzjarju (Finanzmarktaufsicht) (Id-Direttiva 2009/110/KE — Istituzzjonijiet ta’ flus elettroniċi — Tifdija fi flus bi flus — Rekwiżiti ta’ salvagwardja)

20.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 335/20
            
         
      SENTENZA TAL-QORTI
      tat-30 ta’ Mejju 2018
      fil-Kawża E-9/17
      Edmund Falkenhahn AG v L-Awtorità tas-Suq Finanzjarju (Finanzmarktaufsicht)
      
      
         (Id-Direttiva 2009/110/KE — Istituzzjonijiet ta’ flus elettroniċi — Tifdija fi flus bi flus — Rekwiżiti ta’ salvagwardja)
      
      (2018/C 335/12)
      Fil-Kawża E-9/17, Edmund Falkenhahn AG v l-Awtorità tas-Suq Finanzjarju (Finanzmarktaufsicht) — TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mill-Bord tal-Appelli tal-Awtorità tas-Suq Finanzjarju tal-Liechtenstein (Beschwerdekommission der Finanzmarktaufsicht) dwar l-interpretazzjoni tad-Direttiva 2009/110/KE tal-Parlament Ewropew u tal-Kunsill tas-16 ta’ Settembru 2009 dwar il-bidu, l-eżerċizzju u s-superviżjoni prudenzjali tan-negozju tal-istituzzjonijiet tal-flus elettroniċi li temenda d-Direttivi 2005/60/KE u 2006/48/KE u li tħassar id-Direttiva 2000/46/KE, il-Qorti, magħmula minn Páll Hreinsson, President, Per Christiansen (Imħallef-Relatur), u Martin Ospelt (ad hoc), tat il-ġudizzju fit-30 ta’ Mejju 2018, li l-parti operattiva tiegħu hija kif imiss:
      
                  1.
               
               
                  Hija inkompatibbli mal-Artikolu 11(1) u (2) tad-Direttiva 2009/110/KE tal-Parlament Ewropew u tal-Kunsill tas-16 ta’ Settembru 2009 dwar il-bidu, l-eżerċizzju u s-superviżjoni prudenzjali tan-negozju tal-istituzzjonijiet tal-flus elettroniċi li temenda d-Direttivi 2005/60/KE u 2006/48/KE u li tħassar id-Direttiva 2000/46/KE, jekk il-flus elettroniċi jkollhom valur differenti minn flus bi flus fuq l-irċevuta tal-fondi fi kwalunkwe ħin, inkluż matul il-perjodu bejn il-ħruġ u t-tifdija.
               
            
                  2.
               
               
                  L-ewwel u t-tieni subparagrafi tal-Artikolu 7(2) tad-Direttiva 2009/110/KE, moqri flimkien mat-Tabella 1 tal-punt 14 tal-Anness I tad-Direttiva 2006/49/KE tal-Parlament Ewropew u tal-Kunsill tal-14 ta’ Ġunju 2006 dwar l-adegwatezza tal-kapital ta’ kumpaniji tal-investiment u istituzzjonijiet ta’ kreditu, jiddefinixxu b’mod eżawrjenti liema assi jikkostitwixxux beni sikuri b’riskju baxx għall-finijiet tal-Artikolu 7(1) tad-Direttiva 2009/110/KE.